CELEX: 32001D0189
Language: el
Date: 2001-02-28 00:00:00
Title: 2001/189/ΕΚ: Απόφαση της Επιτροπής, της 28ης Φεβρουαρίου 2001, σχετικά με την εφαρμογή του υποχρεωτικού συστήματος σήμανσης βοείου κρέατος στη Γερμανία [κοινοποιηθείσα υπό τον αριθμό Ε(2001) 467]

Avis juridique important

|

32001D0189

2001/189/ΕΚ: Απόφαση της Επιτροπής, της 28ης Φεβρουαρίου 2001, σχετικά με την εφαρμογή του υποχρεωτικού συστήματος σήμανσης βοείου κρέατος στη Γερμανία [κοινοποιηθείσα υπό τον αριθμό Ε(2001) 467]  

Επίσημη Εφημερίδα αριθ. L 067 της 09/03/2001 σ. 0087 - 0087

Απόφαση της Επιτροπήςτης 28ης Φεβρουαρίου 2001σχετικά με την εφαρμογή του υποχρεωτικού συστήματος σήμανσης βοείου κρέατος στη Γερμανία[κοινοποιηθείσα υπό τον αριθμό Ε(2001) 467](Το κείμενο στην γερμανική είναι το μόνο αυθεντικό)(2001/189/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1760/2000 του Συμβουλίου και του Ευρωπαϊκού Κοινοβουλίου, της 17ης Ιουλίου 2000, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το κρέας(1), και ιδίως το άρθρο 13 παράγραφος 4,Εκτιμώντας τα ακόλουθα:(1) Το άρθρο 13 παράγραφος 3 του κανονισμού (ΕΚ) αριθ. 1760/2000 προβλέπει τη δυνατότητα, μέχρι τις 31 Δεκεμβρίου 2001, τα κράτη μέλη να μπορούν να αποφασίσουν ότι για το κρέας που προέρχεται από τα ζώα τα οποία έχουν γεννηθεί, παχυνθεί και σφαγεί στο ίδιο κράτος μέλος, πρέπει να αναφέρονται συμπληρωματικά πληροφοριακά στοιχεία στις ετικέτες, εφόσον υπάρχουν επαρκή στοιχεία στο σύστημα αναγνώρισης και καταγραφής των βοοειδών.(2) Η Γερμανία υπέβαλε αίτηση στην Επιτροπή για την έγκριση του υποχρεωτικού συστήματος σήμανσης του βοείου κρέατος, σύμφωνα με το άρθρο 13 παράγραφος 4 του κανονισμού (ΕΚ) αριθ. 1760/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το αίτημα της Γερμανίας, όπως συνοψίζεται στο παράρτημα, για την εισαγωγή υποχρεωτικού συστήματος σήμανσης του βοείου κρέατος που προέρχεται από ζώα τα οποία έχουν γεννηθεί, παχυνθεί και σφαγεί στο έδαφός της, εγκρίνεται σύμφωνα με το άρθρο 13 παράγραφος 4 του κανονισμού (ΕΚ) αριθ. 1760/2000.Άρθρο 2Η παρούσα απόφαση απευθύνεται στην Ομοσπονδιακή Δημοκρατία της Γερμανίας.Βρυξέλλες, 28 Φεβρουαρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 204 της 11.8.2000, σ. 1.ΠΑΡΑΡΤΗΜΑΣήμανση του βοείου κρέατος και των προϊόντων με βάση το βόειο κρέας με ένδειξη της γερμανικής προέλευσηςΤο βόειο κρέας και τα προϊόντα με βάση το βόειο κρέας τα οποία προέρχονται από βοοειδή τα οποία έχουν γεννηθεί, εκτραφεί και σφαγεί στη Γερμανία πρέπει να φέρουν ετικέτα με την ένδειξη της γερμανικής προέλευσης.Πρέπει να υπάρχει ένδειξη της γερμανικής προέλευσης, δηλαδή "Προέλευση: Γερμανία" ή ένδειξη ότι το ζώο από το οποίο προέρχεται το βόειο κρέας έχει γεννηθεί, εκτραφεί και σφαγεί στη Γερμανία.Κριτήρια για τη γερμανική προέλευσηΗ ένδειξη της γερμανικής προέλευσης δεν είναι υποχρεωτική για το βόειο κρέας που προέρχεται από ζώα τα οποία δεν έχουν καταχωρηθεί στην γερμανική εθνική βάση δεδομένων ως βοοειδή που έχουν γεννηθεί, εκτραφεί και σφαγεί στη Γερμανία, ή για τα οποία ο αριθμός ταυτοποίησης της μητέρας του ζώου είναι άγνωστος ή η εκμετάλλευση στην οποία γεννήθηκε το ζώο δεν έχει αποδειχτεί.